(4) การประกอบธุรกิจของแต่ละสายผลิตภัณฑ์

การประกอบธุรกิจถ่านหิน

ลักษณะของถ่านหิน

ถ่านหินเป็นเชื้อเพลิงธรรมชาติชนิดหนึ่ง ซึ่งประกอบด้วยสารที่ระเหยได้ชนิดต่างๆ ความชื้น
และแร่ธาตุที่สำคัญคือ คาร์บอน (CARBON) ซึ่งเป็นส่วนที่จะเผาไหม้ได้
เมื่อสารระเหยและความชื้นถูกขับไล่ออกไปจะมีขี้เถ้าจำนวนเล็กน้อยเหลืออยู่หลังจากเผาไหม้แล้ว

ถ่านหินสามารถจัดแบ่งตามคุณภาพโดยพิจารณาค่าความร้อน (CALORIFIC VALUE)
ปริมาณสารระเหย (VOLATILE MATTER) และปริมาณคาร์บอนคงที่ (FIXED CARBON)
เรียงลำดับจากคุณภาพที่ดีที่สุดได้ 4 กลุ่มคือ (1) ANTRACITE, (2) BITUMINOUS, (3)
SUB-BITUMINOUS และ (4) LIGNITE สำหรับถ่านหินที่สำรวจพบ
และพัฒนาขึ้นมาใช้ในอุตสาหกรรมอย่างแพร่หลายในประเทศไทยจะเป็นประเภทถ่านลิกไนต์
ส่วนถ่านหินที่นำเข้าจากต่างประเทศส่วนใหญ่เป็นประเภท
BITUMINOUSซึ่งมีค่าความร้อนสูงกว่าถ่านลิกไนต์ที่ผลิตในประเทศ

คุณสมบัติถ่านหินที่ใช้เป็นเกณฑ์ในการกำหนดราคาซื้อขายโดยปกติจะประกอบด้วยค่าความร้อน
(CALORIFIC VALUE) ปริมาณความชื้น (MOISTURE) ปริมาณสารระเหย (VOLATILE MATTER)
ปริมาณคาร์บอนคงที่ (FIXED CARBON) ปริมาณขี้เถ้า (ASH) ปริมาณกำมะถัน (SULPHUR)
และขนาดของแร่ (SIZE) ที่ผลิตออกจำหน่าย

การผลิตถ่านหิน

ถ่านหินเกิดจากการสะสมตัวของซากพืชที่ทับถมอยู่ในหนอง คลอง บึงเป็นเวลานานนับล้านปี
และค่อยๆ จมตัวลงใต้ผิวดินจนซากพืชกลายสภาพมาเป็นถ่านหิน
โดยผลของการเปลี่ยนแปลงของผิวโลก และขบวนการตามธรรมชาติในช่วงหลายล้านปีที่ผ่านมา
ดังนั้นการที่จะนำถ่านหินขึ้นมาใช้จึงต้องมีการสำรวจค้นหาโดยการศึกษาข้อมูลทางธรณีวิทยาใต้ผิวดิน
เพื่อให้ทราบถึงความหนาของชั้นถ่านหิน ขอบเขตพื้นที่การกระจายตัวของแหล่งถ่านหิน
คุณภาพทางเคมี และปริมาณสำรองในเชิงพาณิชย์
ซึ่งจะใช้เป็นข้อมูลในการตัดสินใจเพื่อพัฒนาแหล่งถ่านหินดังกล่าวต่อไป
ดังนั้นการผลิตถ่านหินจึงแบ่งออกได้เป็น 3 ขั้นตอนใหญ่ ดังนี้

(1) การสำรวจ :
เริ่มตั้งแต่การศึกษาข้อมูลธรณีวิทยาผิวดินและโครงสร้างทางธรณีวิทยาของพื้นที่เพื่อกำหนดพื้นที่เป้าหมายเบื้องต้น
ขั้นตอนต่อมาจึงทำการเจาะสำรวจ (SCOUT DRILLING)
ซึ่งเป็นการเจาะสำรวจเพื่อศึกษาการสะสมตัวของชนิดดินและหินและโครงสร้างทางธรณีวิทยาของพื้นที่เพื่อให้แน่ใจว่ามีถ่านหินสะสมตัวอยู่
เมื่อพบบริเวณที่มีถ่านหินสะสมตัวอยู่ก็จะทำการเจาะสำรวจเพื่อประเมินคุณภาพและปริมาณสำรองใน
เชิงพาณิชย์ประกอบการตัดสินใจที่จะพัฒนาแหล่งถ่านหินดังกล่าวเพื่อเปิดการทำเหมืองต่อไป

(2) การทำเหมือง : ก่อนจะเปิดการทำเหมืองจำเป็นต้องทำการเจาะสำรวจในขั้นละเอียด
(DETAIL DRILLING) เพื่อหาข้อมูลรายละเอียดต่างๆ ของพื้นที่ ได้แก่
ปริมาณสำรองและคุณภาพในแต่ละระดับของการวางตัวของชั้นถ่านหินรวมทั้งชั้นดินที่ปิดทับอยู่
ข้อมูลที่ได้จะถูกนำมาใช้ในการกำหนดแผนแม่บทในการทำเหมือง (MINE MASTER PLAN)
ซึ่งจะรวมถึงการศึกษาต้นทุนและวิธีการเปิดเหมืองตลอดจนศึกษาปริมาณและบริเวณที่จะขุดขนส่งหน้าดินหรือถ่านหินในแต่ละขั้นตอนและการเลือกเครื่องจักรเครื่องมือที่เหมาะสมกับการทำเหมืองด้วย

(3) แต่งแร่ :
ถ่านหินที่ขุดได้จากการทำเหมืองจะต้องผ่านการแต่งแร่เพื่อให้ได้ถ่านหินที่มีคุณภาพตรงตามความต้องการของผู้ใช้หรือลูกค้า
ซึ่งมีขั้นตอนตั้งแต่บด ย่อย คัดขนาด รวมทั้งคัดสิ่งเจือปนออก โดยการร่อน และล้างเป็นต้น

นโยบายการกำหนดราคาถ่านหิน

ราคาขายถ่านหินจะกำหนดตามหน่วยของค่าความร้อนเป็นหลักเช่นเดียวกับการกำหนดราคาขายเชื้อเพลิงชนิดอื่นทั่วไป
ราคาขายสำหรับลูกค้าแต่ละรายจะแตกต่างกันไปขึ้นอยู่กับปัจจัยต่างๆ คือปริมาณที่สั่งซื้อ
ข้อกำหนดด้านคุณภาพ เช่น ค่าความร้อน ระยะเวลาชำระเงินและเงื่อนไขอื่นที่ลูกค้ากำหนด
ซึ่งปัจจัยดังกล่าวจะเป็นตัวกำหนดราคาขายถ่านหินสำหรับลูกค้าทุกรายโดยเสมอภาคกัน
การกำหนดราคาขายถ่านหินที่นำเข้าจากต่างประเทศขึ้นอยู่กับการตกลงของลูกค้าแต่ละราย
ซึ่งอาจจะเป็นราคา FOB หรือ CIF หรือราคาส่งถึงโรงงานของผู้ซื้อ เป็นต้น

การจัดจำหน่าย

วิธีการจัดจำหน่ายถ่านหินในประเทศจะจำหน่ายให้กับลูกค้าหรือผู้ใช้โดยตรงโดยไม่ผ่านพ่อค้าคนกลาง
ส่วนการขายถ่านหินในต่างประเทศจะจำหน่ายให้ลูกค้าหรือผู้ใช้โดยตรงและขายผ่านพ่อค้าคนกลางด้วย
ส่วนใหญ่จะขายเป็นเงินเชื่อ ซึ่งบริษัทฯ
จะพิจารณาให้เครดิตเฉพาะลูกค้ารายใหญ่ที่มีการซื้อขายกันมานานหลายปี
และมีฐานะการเงินมั่นคงเท่านั้น ส่วนลูกค้าที่เพิ่งจะเริ่มทำการซื้อขายกันครั้งแรก บริษัทฯ
จะให้ลูกค้าเปิด LETTER OF CREDIT (L/C) ซึ่งตั้งแต่เปิดกิจการในปี 2528 จนถึงปัจจุบัน
บริษัทฯ ประสบปัญหาหนี้สูญจากการจำหน่ายถ่านหินแต่น้อยมาก

กลยุทธ์ในการแข่งขัน

บริษัทฯ
จะเน้นการให้บริการและการควบคุมคุณภาพถ่านหินเป็นกลยุทธ์หลักในการแข่งขันแทนการใช้กลยุทธ์ด้านราคา
นอกจากนี้บริษัทฯ ยังได้พยายามพัฒนาวิธีการผลิตถ่านหินเพื่อให้ได้ถ่านหินที่มีคุณภาพดี
โดยการนำเทคโนโลยีที่ทันสมัยมาพัฒนาระบบการผลิตถ่านหินอย่างสม่ำเสมอ

ภาวะการแข่งขัน

ธุรกิจการจำหน่ายถ่านหินในประเทศเป็นธุรกิจที่มีผู้ประกอบการน้อยราย (OLIGOPOLY MARKET)
โดยลูกค้าที่เป็นกลุ่มโรงงานอุตสาหกรรมขนาดใหญ่ จะมีคู่แข่งขันที่สำคัญคือบริษัท บ้านปู จำกัด
(มหาชน) ส่วนลูกค้าที่เป็นกลุ่มโรงงานอุตสาหกรรมขนาดกลางและเล็กจะมีคู่แข่งขันที่สำคัญคือ บริษัท
ยูนิคไมนิ่ง เซอร์วิสเซส จำกัด (มหาชน) และผู้ประกอบการรายย่อยอีก 3-4 ราย โดยบริษัทฯ
มีเหมืองถ่านหินที่มีคุณภาพสูงเป็นของตนเองและยังมีปริมาณสำรองในเชิงพาณิชย์อีกหลายปี
จึงมีจุดแข็งและศักยภาพในการแข่งขันอย่างเพียงพอ

แนวโน้มอุตสาหกรรม

  ------------------------ --------------------------- --------------- ---------------
  PLATTS COAL PRICE INDEX  หน่วย:ดอลลาร์สหรัฐอเมริกาต่อตัน                   

                           วันที่ 28 ธันวาคม 2552          วันที่ 30 ธันวาคม   วันที่ 17 มกราคม
                                                       2553            2554

  FOB NEWCASTLE (6,300     86.00                       130.00          133.00
  KCAL/KG)                                                             

  FOB KALIMANTAN (5,900    68.25                       96.80           116.60
  KCAL/KG)                                                             

  FOB KALIMANTAN (5,000    55.00                       78.70           90.40
  KCAL/KG)                                                             
  ------------------------ --------------------------- --------------- ---------------

ถ่านหินสามารถที่จะนำมาใช้ทดแทนเชื้อเพลิงประเภทอื่นได้เกือบทุกชนิดขึ้นอยู่กับความยากง่ายในการใช้งานและปริมาณความต้องการพลังงานความร้อนเป็นสำคัญ
คาดว่าแนวโน้มการใช้ถ่านหินในปีต่อๆ ไปจะยังคงทรงตัวในระดับสูง
เนื่องจากราคาน้ำมันเชื้อเพลิงอื่นยังมีราคาแพงกว่าถ่านหินมาก
โดยราคาถ่านหินเริ่มเคลื่อนไหวปรับตัวเพิ่มสูงขึ้นอย่างต่อเนื่องตั้งแต่ช่วงปลายปี 2553
คาดว่าราคาถ่านหินในปี 2554 จะค่อยๆ
ปรับตัวสูงขึ้นเป็นไปในทิศทางเดียวกับราคาน้ำมันเชื้อเพลิงที่ปรับตัวสูงขึ้น
เนื่องจากความต้องการใช้ถ่านหินและน้ำมันเชื้อเพลิงจะปรับตัวสูงขึ้นตามภาวะเศรษฐกิจของโลกที่ฟื้นตัวดีขึ้นอย่างต่อเนื่อง

การจัดหาผลิตภัณฑ์

+--------------------------------------------------+-----+-----+-----+
| การผลิตถ่านหินในช่วง 3 ปี ที่ผ่านมา                      | (ห  |     |     |
|                                                  | น่วย |     |     |
|                                                  | :   |     |     |
|                                                  | พัน  |     |     |
|                                                  | ตัน) |     |     |
+--------------------------------------------------+-----+-----+-----+
|                                                  | 2   | 2   | 2   |
|                                                  | 551 | 552 | 553 |
+--------------------------------------------------+-----+-----+-----+
| กำลังการผลิตถ่านหิน                                  |     |     |     |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   |     |     |     |
+--------------------------------------------------+-----+-----+-----+
| - แหล่งที่ 1 : ดำเนินการโดย PT. LANNA HARITA         | 2,  | 2,  | 2,  |
| INDONESIA                                        | 000 | 000 | 500 |
+--------------------------------------------------+-----+-----+-----+
| - แหล่งที่ 2 : ดำเนินการโดย PT. CITRA HARITA MINERAL | 1,  | -   | -   |
|                                                  | 000 |     |     |
+--------------------------------------------------+-----+-----+-----+
| - แหล่งที่ 3 : ดำเนินการโดย PT. SINGLURUS PRATAMA    | -   | 1,  | 1,  |
|                                                  |     | 000 | 500 |
+--------------------------------------------------+-----+-----+-----+
| ปริมาณการผลิตถ่านหินในแต่ละปี                          |     |     |     |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   |     |     |     |
+--------------------------------------------------+-----+-----+-----+
| - แหล่งที่ 1 : ดำเนินการโดย PT. LANNA HARITA         | 1,  | 1,  | 2,  |
| INDONESIA                                        | 368 | 391 | 087 |
+--------------------------------------------------+-----+-----+-----+
| - แหล่งที่ 2 : ดำเนินการโดย PT. CITRA HARITA MINERAL | 434 | -   | -   |
+--------------------------------------------------+-----+-----+-----+
|   (หยุดการทำเหมืองเนื่องจากศาลฎีกาสั่งเพิกถอน            |     |     |     |
|                                                  |     |     |     |
|   สัมปทานตั้งแต่วันที่ 17 กรกฎาคม 2551)                 |     |     |     |
+--------------------------------------------------+-----+-----+-----+
| - แหล่งที่ 3 : ดำเนินการโดย PT. SINGLURUS PRATAMA    | -   | 550 | 1,  |
|                                                  |     |     | 153 |
+--------------------------------------------------+-----+-----+-----+
| (ผลิตถ่านหินออกจำหน่ายในไตรมาสที่ 3/2552)              |     |     |     |
+--------------------------------------------------+-----+-----+-----+
| ปริมาณถ่านหินสำรองคงเหลือ ณ วันสิ้นปี                    |     |     |     |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   |     |     |     |
+--------------------------------------------------+-----+-----+-----+
| - แหล่งที่ 1 : ดำเนินการโดย PT. LANNA HARITA         | 14, | 13, | 11, |
| INDONESIA                                        | 860 | 469 | 382 |
+--------------------------------------------------+-----+-----+-----+
| - แหล่งที่ 3 : ดำเนินการโดย PT. SINGLURUS PRATAMA    | 25, | 24, | 23, |
|                                                  | 000 | 450 | 297 |
+--------------------------------------------------+-----+-----+-----+

การประกอบธุรกิจเอทานอลเป็นเชื้อเพลิง

ลักษณะของเอทานอล

เอทานอลหรือเรียกอีกชื่อหนึ่งว่า เอทิลแอลกอฮอล์
คือแอลกอฮอล์ที่ได้จากการแปรรูปพืชผลทางเกษตรประเภทแป้งและน้ำตาล เช่น อ้อย กากน้ำตาล
มันสำปะหลัง และข้าวโพด เป็นต้น โดยผ่านกระบวนการย่อยแป้งให้เป็นน้ำตาล
(สำหรับวัตถุดิบประเภทแป้ง) และหมักด้วยเชื้อจุลินทรีย์เพื่อเปลี่ยนน้ำตาลให้เป็นแอลกอฮอล์
แล้วนำไปกลั่นจนได้ความบริสุทธิ์ของแอลกอฮอล์ตามที่ต้องการ

เอทานอลมีสูตรโมเลกุล C₂H₅OH มีจุดเดือดประมาณ 78 องศาเซลเซียส
คุณสมบัติโดยทั่วไปเป็นของเหลวใส ไม่มีสี ติดไฟง่าย เป็นเชื้อเพลิงที่มีค่าออกเทนสูง
เนื่องจากมีออกซิเจนสูงถึง 35%
ดังนั้นหากนำเอาเอทานอลไปผสมกับน้ำมันเบนซินในอัตราส่วนที่เหมาะสมแล้วจะได้น้ำมันเชื้อเพลิงสะอาดที่เผาไหม้ได้สมบูรณ์ขึ้น
และช่วยลดมลพิษทางอากาศ โดยลดปริมาณสารประกอบไฮโดรคาร์บอน คาร์บอนมอนนอกไซด์ (CO)
และคาร์บอนไดออกไซด์ (CO₂) ซึ่งเป็นปัจจัยหลักที่ก่อให้เกิดสภาวะเรือนกระจกในชั้นบรรยากาศ
(GREEN HOUSE EFFECT) รวมทั้งลดควันดำ สารอะโรเมติกส์ และสารประกอบเบนซิน
ซึ่งจะส่งผลดีต่อสิ่งแวดล้อม

เอทานอลเป็นสารเคมีที่สามารถใช้ทดแทนสาร MTBE (METHYL TERTIARY-BUTYL ETHER)
ซึ่งเป็นสารปรุงแต่งเพื่อเพิ่มค่าออกเทน (OCTANE) ในน้ำมันเบนซิน โดยสาร MTBE
มีข้อเสียตรงที่ก่อให้เกิดคาร์บอนมอนนอกไซด์ในชั้นบรรยากาศ
อีกทั้งก่อให้เกิดสารตกค้างและปนเปื้อนกับน้ำใต้ดิน ซึ่งหลายประเทศประกาศห้ามใช้แล้ว
เนื่องจากก่อให้เกิดมลพิษ และที่สำคัญประเทศไทยต้องจ่ายเงินเพื่อนำเข้าสาร MTBE
ปีละหลายพันล้านบาท

การผลิตเอทานอลเป็นเชื้อเพลิง

กรรมวิธีการผลิตเอทานอลขึ้นอยู่กับวัตถุดิบและสารประกอบเอทานอลที่ต้องการแตกต่างกันออก ไป
ซึ่งสามารถจำแนกตามประเภทวัตถุดิบได้ 3 ประเภท ดังนี้

(1) วัตถุดิบประเภทแป้ง อันได้แก่ ผลผลิตทางการเกษตรพวกธัญพืช เช่น ข้าวเจ้า ข้าวสาลี
    ข้าวโพด ข้าวฟ่าง และพืชหัว เช่น มันสำปะหลัง มันฝรั่ง เป็นต้น

(2) วัตถุดิบประเภทน้ำตาล อันได้แก่ อ้อย กากน้ำตาล บีทรูท เป็นต้น

(3) วัตถุดิบประเภทเส้นใย ซึ่งส่วนใหญ่เป็นผลพลอยได้จากผลผลิตทางการเกษตร เช่น ฟางข้าว
    ชานอ้อย ซังข้าวโพด รวมทั้งของเสียจากโรงงานอุตสาหกรรม เช่น
    ของเสียจากโรงงานกระดาษ เป็นต้น

บริษัท ไทย อะโกร เอ็นเนอร์ยี่ จำกัด (มหาชน)
เป็นบริษัทที่ผลิตเอทานอลจากกากน้ำตาลและมันสำปะหลังเพื่อใช้เป็นเชื้อเพลิง
โดยมีขั้นตอนการผลิตที่สำคัญ แบ่งออกเป็น 4 ขั้นตอน คือ การเตรียมวัตถุดิบ การหมัก การกลั่น
และการดูดน้ำออก ซึ่งกระบวนการผลิตเอทานอลจากวัตถุดิบทั้ง 2
ชนิดข้างต้นแตกต่างกันในส่วนของขั้นตอนการเตรียมวัตถุดิบ
คือในกรณีที่ใช้วัตถุดิบมันสำปะหลังจะเพิ่มขั้นตอนการเปลี่ยนแป้งให้เป็นน้ำตาล
ก่อนที่จะเข้าสู่กระบวนการหมัก

(1) การเตรียมวัตถุดิบ : มีกระบวนการแตกต่างกันตามประเภทวัตถุดิบที่ใช้ดังนี้

(1) กากน้ำตาล: ทำการเจือจางกากน้ำตาลด้วยน้ำให้ได้ความเข้มข้นที่พอเหมาะ
    โดยการเติมกรดเพื่อให้สิ่งเจือปนพวก ORGANIC SALT ตกตะกอนออกจากกากน้ำตาล
    แล้วจึงส่งเข้าสู่กระบวนการหมักต่อไป

(2) มันสำปะหลัง: ทำความสะอาดวัตถุดิบมันเส้น เพื่อกำจัดสิ่งเจือปนที่เป็นโลหะ และดินทรายออก
    จากนั้นมันเส้นจะถูกนำมาบดผสมกับน้ำจนได้เป็นน้ำแป้งและผ่านกระบวนการย่อยแป้งให้เป็นน้ำตาลโดยใช้เอนไซม์ก่อนส่งไปยังกระบวนการหมักต่อไป

(2) การหมัก : วัตถุดิบที่ได้จากการเตรียมในขั้นที่ 1
    จะถูกป้อนไปยังถังหมักโดยใช้ยีสต์เป็นตัวเปลี่ยนน้ำตาลให้เป็นแอลกอฮอล์

(3) การกลั่น : น้ำหมักในขั้นที่ 2
    จะถูกป้อนไปยังหอกลั่นเพื่อแยกสิ่งเจือปนและน้ำออกเพื่อทำให้แอลกอฮอล์บริสุทธิ์ขึ้นเป็นประมาณ
    96% ซึ่งถือเป็นค่าความเข้มข้นสูงสุดที่สามารถทำได้ในระบบการกลั่นแบบปกติโดยน้ำที่เหลืออีก
    4%จะถูกกำจัดออกในขั้นตอนสุดท้าย

(4) การดูดน้ำออก :
    เป็นการแยกเอาน้ำที่เหลือจากขั้นตอนการกลั่นออกเพื่อทำให้แอลกอฮอล์ไร้น้ำเป็นแอลกอฮอล์บริสุทธิ์
    99.5% โดยไอระเหยของแอลกอฮอล์จะผ่าน DEHYDRATION UNIT จำนวน 2
    ถังซึ่งจะมีซีโอไลท์ (ZEOLITES) บรรจุไว้ภายในทำหน้าที่ดูดซับน้ำออกจากแอลกอฮอล์
    โดยแอลกอฮอล์ที่แห้งแล้วจะถูกควบกลั่นและทำให้เย็นลงก่อนจะเก็บบรรจุไว้จำหน่ายต่อไป

การบำบัดน้ำเสียจากกระบวนการผลิตเอทานอลเป็นเชื้อเพลิง

น้ำเสียจากกระบวนการผลิต จะถูกนำไปบำบัดด้วยระบบบำบัดแบบไม่ใช้อากาศ (ANAEROBIC
DIGESTOR) โดยระบบนี้จะทำการบำบัดน้ำเสียและผลิตก๊าซชีวภาพ (BIOGAS)
เพื่อนำไปใช้เป็นเชื้อเพลิงทดแทนน้ำมันเตาสำหรับหม้อไอน้ำ
ซึ่งทำให้สามารถประหยัดการใช้เชื้อเพลิงได้เป็นอย่างมากและเป็นผลดีกับสิ่งแวดล้อม
จากนั้นน้ำเสียที่ผ่านการบำบัดจะถูกระบายสู่บ่อตกตะกอนเพื่อลดปริมาณของแข็งที่แขวนลอยในน้ำ
แล้วส่งต่อไปยังบ่อกักเก็บน้ำขนาดใหญ่ เพื่อนำไปใช้เป็นน้ำชลประทานสำหรับการเกษตร
โดยเฉพาะไร่อ้อยและไร่มันสำปะหลังของบริษัทฯ ต่อไป

นโยบายการกำหนดราคาจำหน่ายเอทานอล

ราคาจำหน่ายเอทานอลในประเทศมักจะเป็นราคาหน้าโรงงานผลิตเอทานอล
โดยลูกค้ารับผิดชอบการขนส่งเอทานอลที่ซื้อเอง
ราคาซื้อขายเอทานอลจะขึ้นกับการตกลงระหว่างผู้ซื้อและผู้ขายเป็นสำคัญ
โดยภาครัฐจะเป็นผู้กำหนดราคาอ้างอิงเพื่อใช้เป็นเกณฑ์มาตรฐานในการเจรจาต่อรองระหว่างทั้งสองฝ่าย
แต่มิได้มีการควบคุมราคาแต่อย่างใด ทั้งนี้ โครงสร้างราคาเอทานอลอ้างอิงที่ใช้ในปัจจุบัน
จะอ้างอิงมาจากต้นทุนราคาวัตถุดิบในประเทศ (COST PLUS) อันได้แก่
มันสำปะหลังและกากน้ำตาล

สำหรับราคาเอทานอลอ้างอิงในรอบปี 2553
ที่ผ่านมามีแนวโน้มปรับตัวสูงขึ้นตามภาวะราคาวัตถุดิบที่มีราคาสูงขึ้นอย่างต่อเนื่อง
โดยเฉพาะมันสำปะหลังซึ่งมีราคาปรับตัวขึ้นสูงสุดเป็นประวัติการณ์ เนื่องจากเกิดสภาวะผลผลิตตกต่ำ
ซึ่งเป็นผลมาจากภัยธรรมชาติและการระบาดของแมลงศัตรูพืชอย่างรุนแรงในบางพื้นที่
คาดว่าราคาวัตถุดิบทั้งมันสำปะหลังและกากน้ำตาลจะยังคงทรงตัวอยู่ในระดับสูงในปี 2554
เนื่องจากผลผลิตมีไม่เพียงพอกับความต้องการใช้งานซึ่งจะส่งผลให้ราคาเอทานอลอ้างอิงยังคงทรงตัวอยู่ในระดับสูงต่อไปอย่างต่อเนื่องในปี
2554

[]

การจัดจำหน่ายเอทานอล

เอทานอลเพื่อใช้เป็นเชื้อเพลิงจะจำหน่ายให้บริษัทผู้ค้าน้ำมันโดยตรง
เพื่อนำไปผสมกับน้ำมันเบนซินในอัตราส่วนผสม 10%, 20% หรือ 85% เป็นน้ำมันแก๊สโซฮอล์
โดยลูกค้าเป็นผู้รับผิดชอบการขนส่งเอทานอลที่ซื้อเอง ซึ่งส่วนใหญ่จะขายเป็นเงินเชื่อ
โดยที่ลูกค้าเป็นบริษัทน้ำมันขนาดใหญ่ที่มีความมั่นคงทางการเงินสูง
จึงมีความมั่นใจว่าจะไม่มีความเสี่ยงจากการที่ลูกค้าจะไม่ชำระหนี้ในอนาคต

กลยุทธ์ในการแข่งขัน

เน้นการให้บริการและการควบคุมคุณภาพผลิตภัณฑ์เป็นกลยุทธ์ที่สำคัญที่ทำให้ได้ความไว้วางใจจากลูกค้าและทำให้สามารถรักษาส่วนแบ่งการตลาดไว้ได้ในระยะยาว

ภาวะการแข่งขัน

ในปี 2553
ปริมาณความต้องการเอทานอลเพื่อใช้ผสมกับน้ำมันเบนซินสำหรับการผลิตน้ำมันแก๊สโซฮอล์
มีแนวโน้มค่อนข้างทรงตัวเมื่อเทียบกับปี 2552
ที่ผ่านมาโดยมีความต้องการเอทานอลเฉลี่ยประมาณวันละ 1.2 ถึง 1.3
ล้านลิตรในขณะที่มีโรงงานผลิตเอทานอลที่เปิดดำเนินการแล้วจำนวน 18 โรงงาน
ซึ่งมีกำลังการผลิตเอทานอลรวมกันทั้งสิ้นวันละ 2.9
ล้านลิตรทำให้ปริมาณสต๊อกเอทานอลของผู้ผลิตทรงตัวอยู่ในระดับสูงอย่างต่อเนื่อง ทั้งนี้
ผู้ประกอบการบางรายได้แก้ปัญหาโดยส่งออกเอทานอลไปจำหน่ายยังต่างประเทศ
แต่เนื่องจากมีข้อจำกัดในเรื่องกฎระเบียบต่างๆ ที่ไม่ชัดเจนและราคาส่งออกที่ไม่จูงใจ
ทำให้ปริมาณการส่งออกเอทานอลในปี 2553 มีจำนวนเพียง 45.23 ล้านลิตร
นอกจากนี้ราคาวัตถุดิบทั้งกากน้ำตาลและมันสำปะหลังมีการปรับตัวสูงขึ้นอย่างต่อเนื่อง
โดยเฉพาะในช่วงปลายปี 2553
ในขณะที่ราคาจำหน่ายเอทานอลไม่สามารถเปลี่ยนแปลงไปตามต้นทุนการผลิตเอทานอลที่สูงขึ้น
เนื่องจากเกิดภาวะอุปทานเอทานอลล้นตลาด
จึงส่งผลให้ผู้ประกอบการเอทานอลบางรายต้องหยุดผลิตเอทานอลไปในที่สุดทำให้อัตราการใช้กำลังการผลิตเอทานอลของทั้งอุตสาหกรรมโดยเฉลี่ยในปี
2553 มีเพียงประมาณ 40% เท่านั้น

  ---------- ---------------------------- ------------ -------------- ------------ ---------------------- --------------
  เดือน       ปริมาณการจำหน่ายน้ำมันแก๊สโซฮอล์                                            ปริมาณการส่งออกเอทานอล   

             ปี 2552                                    ปี 2553                      ปี 2552                 ปี 2553

             ล้านลิตรต่อเดือน                 ล้านลิตรต่อวัน   ล้านลิตรต่อเดือน   ล้านลิตรต่อวัน   ล้านลิตรต่อเดือน           ล้านลิตรต่อเดือน

  มกราคม     391.19                       12.62        362.02         11.68        5.24                   5.03

  กุมภาพันธ์    347.29                       12.40        343.00         12.25        1.83                   9.63

  มีนาคม      388.79                       12.54        358.05         11.55        -                      4.31

  เมษายน     373.77                       12.46        358.50         11.95        -                      8.40

  พฤษภาคม    386.98                       12.48        354.02         11.42        0.31                   2.10

  มิถุนายน     360.54                       12.02        365.40         12.18        0.09                   0.09

  กรกฎาคม    373.57                       12.05        379.13         12.23        0.19                   0.38

  สิงหาคม     371.39                       11.98        370.45         11.95        -                      7.50

  กันยายน     358.58                       11.95        359.10         11.97        -                      0.14

  ตุลาคม      373.89                       12.06        353.10         11.77        -                      -

  พฤศจิกายน   352.58                       11.75        371.10         12.37        2.62                   7.65

  ธันวาคม     384.33                       12.40        387.50         12.50        -                      -

  รวมทั้งสิ้น    4,462.89                     12.40        4,361.37       12.11        10.28                  45.23
  ---------- ---------------------------- ------------ -------------- ------------ ---------------------- --------------

แนวโน้มของอุตสาหกรรม

อุปสงค์เอทานอล : ปริมาณความต้องการใช้เอทานอลในการผลิตน้ำมันแก๊สโซฮอล์ในปี 2554
จะมีแนวโน้มขยายตัวเพิ่มสูงขึ้น
โดยมีปัจจัยสนับสนุนคือราคาน้ำมันปิโตรเลียมที่มีแนวโน้มเคลื่อนไหวอยู่ในระดับที่สูงต่อเนื่องจากปลายปี
2553 รวมทั้งมาตรการส่งเสริมจากภาครัฐ ซึ่งประกอบด้วย

1.  เน้นส่งเสริมการใช้รถยนต์ที่สามารถใช้ส่วนผสมเอทานอลในระดับสูง เช่น E85 และ E20
    เป็นต้น

2.  สนับสนุนผู้ผลิตรถยนต์เพิ่มสายการผลิตรถยนต์ FLEX-FUEL VEHICLES (FFV)
    ที่สามารถใช้น้ำมันแก๊สโซฮอล์ E85 ด้วยการลดหย่อนภาษีสรรพสามิตรถยนต์ FFV
    และยกเว้นอากรนำเข้าชิ้นส่วนรถยนต์ FFV
    ตลอดจนให้ผู้ค้าน้ำมันเพิ่มจำนวนสถานีบริการที่จำหน่ายน้ำมันแก๊สโซฮอล์ E20 และ E85
    ให้มากขึ้น

3.  ส่งเสริมการใช้น้ำมันแก๊สโซฮอล์ในรถจักรยานยนต์

4.  ศึกษามาตรการยกเลิกการจำหน่ายน้ำมันเบนซินออกเทน 91 ให้เร็วขึ้น
    จากเดิมที่มีเป้าหมายจะดำเนินการยกเลิกภายในปี 2555

5.  แก้ไขปัญหาข้อขัดข้องในการส่งออกเอทานอลไปจำหน่ายยังต่างประเทศและส่งเสริมการนำเอทานอล
    ที่ผลิตได้ในประเทศไปใช้ในภาคอุตสาหกรรมอื่นซึ่งรวมถึงการแก้ไขกฎหมายสุราสามทับและกฎระเบียบสรรพสามิต
    ที่เกี่ยวข้องให้มีความชัดเจนและคล่องตัว

กรมพัฒนาพลังงานทดแทนและอนุรักษ์พลังงาน กระทรวงพลังงาน
ได้คาดหมายความต้องการใช้เอทานอลในปี 2554
อันเป็นผลจากมาตรการส่งเสริมของภาครัฐในกรณีต่างๆ ไว้ดังนี้

+------+-------------+---------+----------+--------------------------+
| ประเ | ปริมาณการใช้  | เป้าหมาย | ผลต่าง    | เป้าหมายที่คาดว่าจะเกิดขึ้นปี    |
| ภทพล |             |         |          | 2554                     |
| ังงาน | เดือนธันวาคม  | ปี 2553  | เพิ่ม (+)  |                          |
|      | 2553        |         | ลด (-)   |                          |
+------+-------------+---------+----------+--------------------------+
| เอท  | 1.23        | 2.11    | - 0.88   | -   ห                    |
| านอล |             |         |          | ากไม่ได้กำหนดมาตรการเพิ่มเติม |
|      | ล้านลิตรต่อวัน  | ล้าน     | ล้า       |     และสถานีบริการ E20     |
|      |             | ลิตรต่อวัน | นลิตรต่อวัน |                          |
|      |             |         |          |   ยังคงเพิ่มขึ้นในอัตราเดียวกันปี |
|      |             |         |          |     2553 (ประมาณ 11      |
|      |             |         |          |     สถานีต่อเดือน)          |
|      |             |         |          |     จะมียอ                |
|      |             |         |          | ดการใช้เอทานอลโดยเฉลี่ยวันละ |
|      |             |         |          |     1.28 ล้านลิตร          |
+------+-------------+---------+----------+--------------------------+
|      |             |         |          | -                        |
|      |             |         |          |  หากมีมาตรการเพิ่มสถานีบริการ |
|      |             |         |          |     E20 จำนวน 15-60      |
|      |             |         |          |     สถานีต่อเดือน           |
|      |             |         |          |     แต่ไม่ยกเลิกเบนซิน 91    |
|      |             |         |          |     จะมียอดการใช้          |
|      |             |         |          |     เอทานอลโดยเฉลี่ยวันละ   |
|      |             |         |          |     1.29 ถึง 1.35 ล้านลิตร  |
+------+-------------+---------+----------+--------------------------+
|      |             |         |          | -                        |
|      |             |         |          |  หากมีมาตรการเพิ่มสถานีบริการ |
|      |             |         |          |     E20 จำนวน 15-60      |
|      |             |         |          |                          |
|      |             |         |          |  สถานีต่อเดือนและยกเลิกเบนซิน |
|      |             |         |          |     91 จะมียอดการใช้       |
|      |             |         |          |     เอทานอลโดยเฉลี่ยวันละ   |
|      |             |         |          |     1.42 ถึง 1.92 ล้านลิตร  |
+------+-------------+---------+----------+--------------------------+

อุปทานเอทานอล : คาดว่าจะมีผู้ประกอบการเอทานอลรายใหม่เปิดดำเนินการเพิ่มขึ้นอีก 4
รายในปี 2554 เมื่อรวมกับโรงงานผลิต เอทานอลสายการผลิตที่ 2 ของบริษัทฯ ที่สร้างเสร็จต้นปี
2554 จะมีกำลังการผลิตเอทานอลรวมกันทั้งสิ้น 1.82 ล้านลิตรต่อวัน
ซึ่งจะทำให้กำลังการผลิตเอทานอลโดยรวมของทั้งอุตสาหกรรมเพิ่มขึ้นเป็น 4.72 ล้านลิตรต่อวัน
ในขณะที่ความต้องการใช้เอทานอลเพื่อผลิตน้ำมันแก๊สโซฮอล์สูงสุดในปี 2554 คาดว่าจะอยู่ที่ประมาณ
2 ล้านลิตรต่อวัน จึงยังคงมีกำลังการผลิตเอทานอลส่วนเกินอยู่เป็นจำนวนมาก อย่างไรก็ตาม
คาดว่าปริมาณการผลิตเอทานอลที่เกิดขึ้นจริงจะไม่สูงกว่าความต้องการใช้ในประเทศมากนัก
เนื่องจากมีข้อจำกัดด้านราคาและปริมาณวัตถุดิบ
ซึ่งอาจส่งผลให้ผู้ผลิตบางรายอาจจะต้องลดกำลังการผลิตเอทานอลให้ต่ำลงหรือหยุดการผลิตเอทานอลเลย
เนื่องจากไม่สามารถจัดหาวัตถุดิบในราคาที่ ถูกหรือแข่งขันได้ คาดว่าเอทานอล
ที่ผลิตได้ส่วนหนึ่งจะถูกส่งออกไป

จำหน่ายยังต่างประเทศ
หากมีการผ่อนคลายกฎระเบียบที่เกี่ยวข้องเพื่อให้เอื้อต่อการส่งออกและราคาเอทานอลในตลาดต่างประเทศอยู่ในระดับที่น่าพอใจ
คาดว่ายอดการส่งออกเอทานอลน่าจะเพิ่มสูงขึ้น
ซึ่งจะช่วยลดความรุนแรงหรือช่วยลดภาวะการแข่งขันของตลาดเอทานอลในประเทศได้ระดับหนึ่ง

ความรับผิดชอบต่อสังคมและสิ่งแวดล้อม

แม้เป้าหมายหลักของธุรกิจคือการรักษามาตรฐานของผลิตภัณฑ์ในทุกขั้นตอนของกระบวนการผลิตก็ตาม
แต่บริษัท ลานนารีซอร์สเซส จำกัด (มหาชน)
และบริษัทในเครือก็มิได้ละเลยจิตสำนึกและความรับผิดชอบที่มีต่อสังคมชุมชนและสิ่งแวดล้อม
โดยมีการดำเนินการดังต่อไปนี้

(1) การทำเหมืองถ่านหินของบริษัทย่อยจะต้องปฏิบัติตามแผนผังโครงการทำเหมืองและรายงานผลกระทบ

สิ่งแวดล้อม(ENVIRONMENTAL IMPACT ANALYSIS STUDY)
ที่ได้รับการอนุมัติจากหน่วยราชการที่เกี่ยวข้อง

[]ึ่งจะต้องมีการควบคุมดูแลจากหน่วยราชการดังกล่าวตลอดเวลา
และจัดให้มีการฟื้นฟูสภาพพื้นที่ภายหลังการทำเหมืองเพื่อปรับปรุงสภาพแวดล้อมและระบบนิเวศวิทยาพื้นที่ภายหลังการทำเหมืองให้อยู่ในสภาพที่ดี่
โดยได้ฟื้นฟูสภาพพื้นที่ที่ผ่านการทำเหมืองถ่านหินด้วยการปลูกต้นไม้ที่มีคุณค่าเชิงอนุรักษ์และมีการปรับปรุงพื้นที่เพื่อใช้ในกิจกรรมต่างๆ
เช่น พื้นที่เพื่อการเกษตร อ่างเก็บน้ำ การอยู่อาศัย เป็นต้น

  []

[]

[]

(2) การผลิตเอทานอลเพื่อใช้เป็นเชื้อเพลิงของบริษัท ไทย อะโกร เอ็นเนอร์ยี่ จำกัด (มหาชน)
    ซึ่งเป็นบริษัทย่อยได้วางแผนแก้ไขปัญหาน้ำเสียจากขบวนการผลิตเอทานอลที่อาจจะส่งผลกระทบต่อสิ่งแวดล้อมอย่างครบวงจร
    โดยน้ำเสียจากขบวนการผลิตเอทานอลที่ผ่านระบบบำบัดและผลิตก๊าซชีวภาพแล้วซึ่งยังมีธาตุอาหารที่เป็นประโยชน์ต่อพืชไปใช้สำหรับการทำเกษตรกรรมโดยจะไม่มีการระบายน้ำเสียจากขบวนการผลิตเอทานอลออกสู่สิ่งแวดล้อมภายนอกอย่างเด็ดขาดภายใต้แนวคิด
    ZERO DISCHARGE

-   []ระบบบำบัดน้ำเสียและผลิตก๊าซชีวภาพของโรงงานผลิตเอทานอลสายการผลิตที่ 2 ของบริษัท
    ไทย อะโกร เอ็นเนอร์เนอร์ยี่ จำกัด (มหาชน)
    ซึ่งเป็นบริษัทย่อยได้รับการคัดเลือกจากสำนักงานนโยบายและแผนพลังงาน
    กระทรวงพลังงานให้เป็นโครงการที่ได้รับเงินสนับสนุนจากกองทุนเพื่อส่งเสริมการอนุรักษ์พลังงานภายใต้โครงการส่งเสริมเทคโนโลยี่ก๊าซชีวภาพเป็นเงินทั้งสิ้น
    20 ล้านบาทในปี 2553 ที่ผ่านมา

(3) บริษัทฯ และบริษัทในเครือได้ใช้จ่ายเงินเพื่อสนับสนุนกิจกรรมต่างๆ
    เพื่อส่งเสริมคุณภาพชีวิตของชุมชน สังคมและสิ่งแวดล้อมในปี 2553 ดังนี้

ด้านศาสนาและประเพณี

-   []PT. LANNA HARITA INDONESIA ได้บูรณะซ่อมแซมมัสยิด AL MUHAJIRIN
    ซึ่งเป็นสิ่งปลูกสร้างพื้นฐานของสังคม และเป็นสิ่งยึดเหนี่ยวจิตใจของชุมชนซึ่งตั้งอยู่หมู่บ้าน
    SIDOMULYO ตำบล ANGGANA คิดเป็นมูลค่าทั้งสิ้น 25 ล้านรูเปียะห์อินโดนีเซีย
    โดยส่งมอบให้คณะกรรมการมัสยิดรับมอบไปดูแลต่อไป

-   []PT. LANNA HARITA INDONESIA ได้บริจาคเงิน 350
    ล้านรูเปียะห์อินโดนีเซียเพื่อใช้ในการก่อสร้างอาคารห้องสมุดของวัดชาวพุทธในประเทศอินโดนีเซียที่มีชื่อว่า
    MAHAVIHARA BUDDHAMANGGALA BALIKPAPAN ซึ่งตั้งอยู่ที่อำเภอ BALIKPAPAN จังหวัด
    EAST KALIMANTAN เพื่อเป็นประโชยน์สาธารณะสำหรับชุมชน

[]

-   บริษัท ไทย อะโกร เอ็นเนอร์ยี่ จำกัด (มหาชน) ได้ร่วม กับชุมชนเพื่อทอดกฐินสามัคคีรวม 6
    วัด คือ วัดใหม่ฉายหิรัญ, วัดวังน้ำโจน, วัดดงเชือกพันเจริญ, วัดสระบัวก่ำ, วัดดงอู่ทอง
    และวัดราษฎร์ศรัทธาธรรม ในเขตท้องที่อำเภอด่านช้างและ อำเภอหนองหญ้าไซ
    จังหวัดสุพรรณบุรี

-   []ศูนย์จำหน่ายถ่านหินอยุธยาได้สนับสนุนงบประมาณจัดงาน
    รดน้ำดำหัวผู้สูงอายุเพื่อสืบสานวัฒนธรรมไทยเนื่องในโอกาสประเพณีวันสงกรานต์ ของหมู่ที่ 1
    ตำบลคลองสะแก อำเภอนครหลวง จังหวัดพระนครศรีอยุธยา

-   []ศูนย์จำหน่ายถ่านหินอยุธยาได้สนับสนุนงบประมาณถวายเทียนจำนำพรรษาวัดทองทรงธรรม,
    วัดบ้านดาบและวัดบันได อำเภอนครหลวง จังหวัดพระนครศรีอยุธยา

-   ศูนย์จำหน่ายถ่านหินอยุธยาได้ร่วมทำบุญและเข้าร่วมกิจกรรมบรรพชาสามเณรและอุบาสิกาแก้วที่วัดละมุดเพื่อให้เยาวชนในเขตตำบลปากจั่นและคลองสะแก
    อำเภอนครหลวง จังหวัดพระนครศรีอยุธยาได้เข้าศึกษาและปฏิบัติธรรมในช่วงปิดภาคเรียน

[]ด้านการศึกษาและกีฬา

-   PT.LANNA HARITA INDONESIA ได้มอบทุนการศึกษาให้กับ
    เด็กนักเรียนตั้งแต่ชั้นปฐมศึกษาจนถึงชั้นมัธยมศึกษา ซึ่งเรียนดีแต่ขาด ทุนทรัพย์ในท้องที่ตำบล
    NORTH SAMARINDA ANGGANA และ MUARA BADAK รวมทั้งสิ้น 24 ทุนเป็นเงิน 93.74
    ล้านรูเปียะห์อินโดนีเซีย เมื่อวันที่ 10 ธันวาคม 2553

-   []ศูนย์จำหน่ายถ่านหินอยุธยาได้มอบทุนการศึกษาให้กับนักเรียนที่ขาดทุนทรัพย์จำนวน 40
    ทุนเนื่องในโอกาสครบรอบ 78 ปีของการก่อตั้งโรงเรียนวัดทองทรงธรรม ตำบลคลองสะแก
    อำเภอนครหลวง จังหวัดพระนครศรีอยุธยา

-   []ศูนย์จำหน่ายถ่านหินอยุธยาได้มอบชุดกีฬาตระกร้อให้นักเรียนโรงเรียนวัดทองทรงธรรม
    ตำบลคลองสะแก อำเภอนครหลวง จังหวัดพระนครศรีอยุธยา

-   ศูนย์จำหน่ายถ่านหินอยุธยาได้มอบอุปกรณ์กีฬาให้โรงเรียนชุมชนวัดเสด็จ ตำบลคลองสะแก
    อำเภอนครหลวง จังหวัดพระนครศรีอยุธยา

ด้านสาธารณสุข

-   []PT. LANNA HARITA INDONESIA
    ได้สนับสนุนงบประมาณเพื่อให้บริการสาธารณสุขและทำการตรวจสุขภาพสำหรับชุมชน TANAH
    MERA และ DATAR ในวันที่ 9-12 พฤศจิกายน 2553 รวมเป็นเงินทั้งสิ้น 73.80
    ล้านรูเปียะห์อินโดนีเซียโดยจะให้บริการเป็นประจำทุก 3 เดือน

-   ศูนย์จำหน่ายถ่านหินอยุธยาได้บริจาคเงินให้กับสถานีอนามัยคลองสะแกเพื่อนำไปใช้สำหรับจัดซื้อวัสดุครุภัณฑ์ทางการแพทย์

ด้านพัฒนาชุมชนและสังคม

-   []PT. LANNA HARITA INDONESIA ได้บริจาคเครื่องกำเนิดไฟฟ้าให้กับชุมชนในท้องที่ตำบล
    KUTAI LAMA และ ANGGANA จำนวน 40 ครัวเรือนคิดเป็นมูลค่า 9.20
    ล้านรูเปียะห์อินโดนีเซีย โดยมีผู้นำชุมชนมารับมอบของบริจาคเมื่อวันที่ 17 มีนาคม 2553

-   []บริษัท ไทย อะโกร เอ็นเนอร์ยี่ จำกัด (มหาชน)
    ได้สนับสนุนงบประมาณจัดกิจกรรมวันเด็กแห่งชาติที่โรงเรือนบ้านดงเชือกและองค์การบริหารส่วนตำบลหนองโพธิ์
    อำเภอหนองหญ้าไซ จังหวัดสุพรรณบุรี

-   บริษัท ไทย อะโกร เอ็นเนอร์ยี่ จำกัด (มหาชน)
    ได้สนับสนุนงบประมาณในการจัดซื้อถุงยังชีพแจกจ่ายให้กับผู้ประสบอุทกภัยในพื้นที่ตำบลแจงงาม
    อำเภอหนองหญ้าไซ จังหวัดสุพรรณบุรี

-   ศูนย์จำหน่ายถ่านหินอยุธยาได้สนับสนุนงบประมาณและเข้าร่วมกิจกรรม “โรงงานสีขาว”
    เพื่อป้องกันปราบปรามและลดการระบาดของยาเสพติด
    ซึ่งจัดโดยสวัสดิการและคุ้มครองแรงงานพระนครศรี อยุธยา
    พร้อมทั้งรับเกียรติบัตรจากผู้ว่าราชการจังหวัดพระนครศรีอยุธยา

  []

-   ศูนย์จำหน่ายถ่านหินอยุธยาได้สนับสนุนเครื่องจักรพร้อมบุคลากรเข้าร่วมกิจกรรม “BIG
    CLEANING DAY” เพื่อร่วมกันทำความสะอาดถนนของจังหวัดพระนครศรีอยุธยา

-   []ศูนย์จำหน่ายถ่านหินอยุธยาได้จัดส่งเครื่องจักรไปขุดลอก ลำธารส่งน้ำ
    และวางท่อระบายน้ำเพื่อให้สามารถสูบน้ำเข้านาและแก้ปัญหาน้ำท่วมให้กับชาวบ้านหมู่ที่ 1
    ตำบลคลองสะแก อำเภอนครหลวง จังหวัดพระนครศรีอยุธยา

-   ศูนย์จำหน่ายถ่านหินอยุธยาร่วมกับชมรมผู้ประกอบการ
    ท่าเรือและคลังสินค้าอำเภอนครหลวงมอบน้ำดื่มบรรจุขวดและอาหารแห้งให้กับองค์การบริหารส่วนตำบลบ่อโพง
    ตำบลคลองสะแก ตำบลปากจั่น
    ตำบลแม่ลาและเทศบาลนครหลวงเพื่อนำไปแจกจ่ายช่วยเหลือผู้ประสบภัยน้ำท่วมในช่วงเดือนตุลาคม
    2553

-   []ศูนย์จำหน่ายถ่านหินอยุธยาได้มอบข้าวสารจำนวน 110
    ถุงให้กับองค์การบริหารส่วนตำบลคลองสะแกเพื่อนำไปแจกจ่ายช่วยเหลือผู้ประสบภัยน้ำท่วมในช่วงเดือนพฤศจิกายน
    2553

-   ศูนย์จำหน่ายถ่านหินอยุธยาได้มอบรถจักรยานให้กับอำเภอนครหลวงเพื่อนำไปเป็นของรางวัลในงานกาชาดจังหวัดพระนครศรีอยุธยา